Lidl face angajări în România
Lidl face angajări în România, iar zeci de locuri de muncă sunt disponibile. Salariile sunt și ele unele cât se poate de atractive. Unii angajați pot să primească și 5.000 de lei net pe lună.
Magazinele Lidl din România sunt destinații preferate pentru clienți, oferind zilnic numeroase oferte din care aceștia pot alege. În plus, se pare că gigantul german este atent și la necesitățile angajaților săi. Lidl lansează procesul de recrutare în România, având disponibile zeci de locuri de muncă.
Salariile oferite sunt atrăgătoare, iar angajații beneficiază și de zile libere și alte avantaje. Compania deschide oportunități de angajare pentru mai multe poziții, printre care și cea de manager securitate, în Miercurea Ciuc.
Care sunt cerințele?
Candidatul trebuie să fie implicat activ în activitățile de vânzare și să contribuie la îmbunătățirea proceselor din magazin. În plus, viitorul angajat va fi responsabil de activități administrative, cum ar fi gestionarea stocurilor, inventarul și plasarea comenzilor.
Aceeași persoană trebuie să sprijine colegii în activitățile lor și să gestioneze solicitările clienților. Oferta salarială este de un salariu brut lunar de 7.700 de lei, conform promisiunii făcute de Lidl. Astfel, la sfârșitul lunii, angajatul ar putea să primească în contul său 5.000 de lei net.
Acest salariu este oferit pentru un post cu normă întreagă. În aceeași sumă sunt incluse tichetele de masă, bonusurile, primele, dar și sporurile. De asemenea, orice oră lucrată în plus este recompensată suplimentar, conform declarațiilor celor de la Lidl, care sunt în proces de recrutare.
Angajații mai beneficiază și de un weekend liber pe lună cel puțin, 2 zile libere de Crăciun și de Paște. De asemenea, există și zile de concediu în plus, pe măsură ce angajatul acumulează vechime la locul de muncă.
Salariu brut de peste 9.000 de lei. Cine îl va primi?
Și nu doar postul de manager de securitate este bine plătit. Conform informațiilor de pe site-ul undelucram.ro, un manager de magazin la Lidl câștigă un salariu lunar net de 8.000 de lei. La acesta se adaugă un bonus lunar de 200 de lei, precum și tichete de masă în valoare de 400 de lei.
De asemenea, angajații au șansa de a primi lunar și alte bonusuri, conform informațiilor prezentate de sursa citată, cu o valoare estimată în jurul sumei de 1.200 de lei. Lidl continuă să facă angajări și în alte orașe din țară.
De exemplu, mai este disponibil și postul de responsabil pentru baza de achiziții în București. Pentru acest rol, se oferă un salariu brut lunar de 8.800 de lei, inclusiv bonusuri și tichete de masă.
De asemenea, este disponibil și un post de responsabil Gestiune Stocuri la Iernut. Aici, compania oferă un salariu brut lunar de 9.100 de lei. Alte oportunități de angajare sunt disponibile, iar salariile oferite sunt similare.